19. december 2019

I medfør af § 37 i Forretningsorden for Inatsisartut fremsætter jeg hermed følgende spørgsmål til Naalakkersuisut:

**Spørgsmål til Naalakkersuisut:**

1. Hvor mange af Royal Greenlands mandskab på trawlerne har adresse udenfor Grønland?
2. Hvor mange af Royal Greenlands mandskab på trawlerne, som bor udenfor Grønland har adresse under Royal Greenlands hovedkontor? Hvis ja hvor mange?
3. De af Royal Greenlands mandskab på trawlerne der har adresse udenfor Grønland, betaler de personskat i Grønland?

* Hvis det ikke er tilfældet, hvilket lovmæssigt grundlag er der da som grundlag herfor?

1. De mere end 200 medarbejdere som Royal Greenland har ansat i Danmark, hvor mange af dem betaler skat herhjem til og hvor meget betales der alt i alt?
2. Mener Naalakkersuisut at det er på sin plads, at så mange medarbejdere skal være placeret i Danmark?
3. Har Naalakkersuisut en målsætning om, at Royal Greenland Danmarks ansatte på hovedkontoret i Ålborg skal placeres herhjemme? Hvis ja, hvornår vil man realisere det? Hvis nej, med hvilken begrundelse?

(Medlem af Inatsisartut, Erik Jensen, Siumut)

**Begrundelse:**

Man må glæde sig over, at Royal Greenland i de senere år som den samfundsejede virksomhed den er, er begyndt at give positive resultater, dog er gælden steget i 2018 – men det skyldes, at man har købt to nye store trawlere. Dog mener jeg, at man med udgangspunkt i Royal Greenlands positive flow og ud fra den betragtning, at det er vort samfunds ejendom, så skal virksomheden give et bedre økonomisk resultat herhjemme, hvilket skal kunne mærkes på skatteindtægterne samt ved, at der ansættes flere hjemmehørende borgere, hvilket skal ske ved en politisk beslutning herom og hvor virksomheden pålægges det som et ansvar.

Man vil på denne måde kunne gøre mere brug af den hjemmehørende arbejdskraft, ligesom den skattemæssige omsætning vil stige herhjemme, dermed vil vi opnå en øget viden og erfaring med salg og marketing på eksportområdet og det vil også gavne samfundet uddannelsesmæssigt i sidste ende, hvis ellers Naalakkersuisut selv ønsker denne udvikling.

Et godt eksempel herpå: Da man afholdt seminar om infrastrukturen herhjemme i Nuuk den 20. og 21. Marts 2019 meddelte RAL, at grønlandshavnen i Ålborg når den flyttes til Århus, at der i forbindelse hermed vil blive en masse medarbejdere til overs (som helt unødvendigt arbejder i Danmark). Derudover så har Mittarfeqarfiit flyttet deres indkøbsafdeling fra Danmark til Nuuk, fordi man mener, at når det er samfundsborgerne herhjemme der betaler gildet som forbrugere, så skal de ansatte være placeret her i vort land.

Hvis man flytter nogle af medarbejderne på Royal Greenland hovedkontor herhjem til hvilke afledte skattemæssige konskevenser vil det da få på indtægtssiden, og de skal jo for eksempel have et sted at bo og man vil så bygge boliger til dem, ligesom der vil blive en masse andre afledte positive konsekvenser for vort samfund herhjemme.

Det vil derfor være naturligt, at nogle af de medarbejdere som betales af samfundet herhjemme for ikke at tale om fiskerne, at disse medarbejdere flyttes herhjem, og det kræver politisk mod hvis man vil kræve det skal ske snarest muligt - og det bør man gøre.

Jeg ønsker, at mine spørgsmål bliver besvaret indenfor 10 på hinanden følgende arbejdsdage.